হৃতিক রোশন ও কঙ্গনা রানাউত— হারতে রাজি নন কেউই। অভিযোগের চাপানউতোরে ক্রমশই বেড়েছে তিক্ততা। সম্প্রতি কঙ্গনার বোন রঙ্গোলি চান্দেল টুইটারে সরাসরি আক্রমণ শুরু করেছেন হৃতিক রোশনকে। প্রতিদিনই তাঁর জ্বালাময়ী টুইটে বিতর্কের ঝড় উঠছে সোশ্যাল মিডিয়ায়। ওদিকে হৃতিকও চুপ করে বসে নেই। 

এই বিষয়ে অন্যান্য খবর

২০ কোটি দিয়ে বাংলো কিনলেন! আসলে কত টাকার মালিক কঙ্গনা
‘আমি নিজেই যখন নগ্ন হতে চাইছি, তখন ডুপ্লিকেট কেন?’ বিস্ফোরণ কঙ্গনা



রঙ্গোলি চান্দেল। ছবি: রঙ্গোলির ফেসবুক পেজ থেকে
গত দু’দিন ধরে টুইটার যুদ্ধে বার বার ঘুরেফিরে আসছে কঙ্গনার নগ্ন ছবির প্রসঙ্গ। রঙ্গোলির অভিযোগ, হৃতিক কঙ্গনার নগ্ন ছবি ফাঁস করেছেন ইন্টারনেটে। সেই প্রসঙ্গ তুলে রঙ্গোলি প্রশ্ন তুলেছেন যে হৃতিক কীভাবে এই জঘন্য কাজটি করতে পারলেন? একজন যুবতীর এমন সম্মানহানি করে নিজের ছেলেদের কাছে কোন দৃষ্টান্ত স্থাপন করলেন হৃতিক? 



এ সবই অবশ্য অভিযোগ এবং তা প্রমাণসাপেক্ষ কিন্তু প্রশ্ন হল কঙ্গনার যে নগ্ন ছবিগুলির কথা রঙ্গোলি বলেছেন তাঁর টুইটে, সেই ছবিগুলি কে তুলেছিলেন এবং কখন, কোথায় তোলা হয়েছিল? রঙ্গোলি শুধুমাত্র ছবি ফাঁস করার কথা বলেছেন কিন্তু একবারও বলেননি যে ছবিগুলি হৃতিকের তোলা! তবে কীভাবে তাঁর কাছে পৌঁছল এই ছবি?
নায়িকা এবং অভিনেত্রীদের বহু মর্ফড ছবি ইন্টারনেটে ছেয়ে রয়েছে। যে নগ্ন ছবিগুলির কথা বলছেন রঙ্গোলি সেগুলি যে মর্ফড নয় বা ফোটোশপ করা নয়, তারই বা নিশ্চয়তা কোথায়? রহস্য কিন্তু ক্রমশ ঘনিয়ে উঠেছে।